《黄连》
明代·吴宽

花细山桂然，阶下不堪嗅。
野人其根，根长节应九。
苦节不可贞，服食可资寿。
其功利于病，有客嫌苦口。
戒予勿种兹，味苦和难受。
岂不见甘草，百药无不有。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。